
Martfű Város Polgármesterétől

ELŐTERJESZTÉS

Bölcsődei Érdekképviseleti Fórum létrehozásáról, működési szabályainak megállapításáról, valamint fenntartási képviselő kijelöléséről.
A gyermekek védelméről és a gyámügyi igazgatásról szóló 1997. évi XXXI. törvény (korábban Gyvt.) 35.§-a alapján, minden e törvényben szabályozott intézményben Érdekképviseleti Fórumot kell létrehozni.

I. Az Érdekképviseleti Fórum (továbbiakban: Fórum) célja és feladata:
1. A bölcsődei ellátásban részesülő gyermekek érdekeinek védelme és képviselete.

2. Célja, hogy megteremtse a bölcsődei ellátásban részesülő gyermekek szülei/törvényes képviselői, a fenntartó és az intézmény képviselői közötti együttműködés szélesebb körű alapjait.
3. A fórum feladata:
· hogy megismerje a bölcsőde működését, struktúráját, szakmaiságát, feltételrendszerét, szakmai céljait;
· véleményt nyilvánítson a bölcsődevezetőnél a gyermekeket érintő ügyekben;

· a szülők/törvényes képviselők által hozzá benyújtott panaszt megvizsgálja, a hatáskörébe tartozó ügyekben döntést hozzon, vagy tájékoztatást adjon a panasz orvoslásának lehetséges módjáról.

Amennyiben ehhez nem rendelkezik kompetenciával, a megfelelő személyhez továbbítsa azt.
II. Az Érdekképviseleti Fórum szervezeti felépítése, megalakítása:
1. A Gyvt. 35.§ (2) bekezdésének b; c; d; pontja alapján a Fórum szavazati jogú választott tagjai:

· bölcsődei ellátásban részesülő gyermekek szülei/törvényes képviselői;
· bölcsőde dolgozóinak képviselői;
· az intézményt fenntartó önkormányzat képviselői.

A Fórum tagjainak számát úgy kell meghatározni, hogy a szülők/törvényes képviselők száma nem lehet kevesebb, a bölcsődei dolgozók és a fenntartó képviselőinek összlétszámától.

2. Javaslom a Fórum tagjainak számát az alábbiak szerint meghatározni:

· szülő/törvényes képviselő

3 fő

· bölcsődei dolgozók képviselője
1 fő

· fenntartó képviselője


1 fő

3. A szülők/törvényes képviselők képviselőire a szülők önmaguk tesznek javaslatot. 

A bölcsőde dolgozóinak képviselőit a dolgozók maguk közül választják.

4. A fenntartó képviselőjét az Önkormányzat, Képviselő-testület  jelöli ki.

5. A Fórum tagjai maguk közül elnököt választanak.
Évente kétszer üléseznek.

Kérem a Tisztelt Képviselő-testületet, hogy a törvényi előírásokban meghatározottak szerint hozzon határozatot az Érdekképviseleti Fórum létrehozásáról, működési szabályainak meghatározásáról,  és jelölje ki az Önkormányzat képviselőjét a Fórumba.

Határozati javaslatok:
1.)…./2011.(IX.15.) határozat

            Bölcsődei Érdekképviseleti Fórum létrehozásáról, 

            működési szabályainak megállapításáról. 

Martfű Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 35. §-a alapján Érdekképviseleti Fórumot hoz létre a Játékvár Óvoda és Bölcsőde Szervezeti és Működési Szabályzatának mellékletét képezi.
2.)………../2011.(IX.15.) határozat
Bölcsődei Érdekképviseleti Fórum fenntartási képviselőjének kijelöléséről.

Martfű Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 35. §-a alapján a Bölcsődei Érdekképviseleti Fórum fenntartási képviseletére
SZEKERES MÓNIKA GIZELLA

önkormányzati képviselőt jelöli ki. 

Martfű, 2011. szeptember 6.
dr. Kiss Edit 
polgármester

Látta: Balogh Edit

címzetes főjegyző

